
pa fin di siman 


Djasabra 10 di yüni; 
Santu Sakrifisio di 
Misa 
18:00 (ingles) i 
19:30 pm. 


Djadumingu 11 di yüni 
Santu Sakrifisio di 
Misa 07:00 
10:00 am, 18:00 pm. 


Partisipashon 
di Parokia di 
La Bírgen di Coromoto 


Ora bo mustra ku 
bo dede, kòrda ku 
e otro tres dedenan 
ta mustra riba bo. 


Turtuganan di Boneiru a haña lès spesial 


Esakinan ta e turtuganan di Boneiru di Kolegio Kolegio Kristu Bon Wardador. Pa tres siman nan a risibí lès tokante 
Parke Marino, spesialmente tokante ref di koral. Naturalmente snòrkel tambe tabata parti di e goso. Nan a snòrkel 
na Chachacha Bich, Playa Lechi i Te Amo Bich. 


KLIENTENAN DI RBC HOSTINÁ 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 

Pronóstiko di tempu pa Boneiru 


Djabièrnè 09 te Djasabra 10 Yüni 2023 
Awe solo i seku, djasabra chèns pa un áwaseru 


Awe tin periodo ku solo i lo keda seku. Djasabra lo ta mas nublá ku 
chèns pa un áwaseru. E temperatura máksimo lo ta 33°C, e temperatura 
mínimo 28°C. E bientu ost ta moderá te basta fuerte, forsa 4-5. 


Altura di ola: aproksimadamente 2.0 m (5-7 pia) 


* Altura di ola válido pa laman grandi 


KRALENDIJK -- Fro 
& Curly Beauty Bar, un 
establesimentu ku ta spesi- 


Tur kos mi por den Kristu ku ta duna mi fortalesa. 
Filipense 4:12 


Ku inmenso tristesa nos ta partisipá fayesimentu di nos 
kerida 
Egidia Serafina Morillo 
kariñosamente yamá Chechi 


Na nòmber di su yunan: 
Leonildo Morillo i Luela Abrahamsz 
Nilson Morillo 
Josue Morillo 
Raynarth Morillo 
Prinsesanan: 
Raymaline i Rashmaline 
yunan di kriansa: 
Rashely Richardson i famia 
Gintriska Frans i famia 
nietunan: 
Luigino, Leoginio, Thaigo, Tarcillion, Sue’edison, Joheavenly, 
Jelaisha-Grace, Luigino, Jaylah Faith, Jadhi-El, Raymenisja 
rumannan: 
Leonora ‘Bebi’ Morillo 
Hipolito ‘Buchi’ Morillo 
Daniel Morillo i Selia Melaan 
su suá- i kuñánan, subrinu- i subrinanan, primu- i primanan, 
kompader-, komader- i ihánan i demas amistadnan na 
Hulanda, Boneiru, Aruba i Kòrsou, tur ku nan respektivo 
famia. 
Rumannan di Iglesia Atventista di 7 Dia Boneiru i Hulanda, 
Nila Cicilia, Rose Celestijn, Rosalinda Emerenciana, Geny 
Wever, Elianne i Elsi Domacassé, Solange Chirino, Charlotte 
Domacassé, Arlette Martijn, Clariska Manuel, Stella Martis, 
Vivian de Lanoy, eks-koleganan di Financien Bonaire i Club 
Muchanan Boneriano. 
Demas famia: 
Morillo na Boneiru, Hulanda, Kòrsoiu i Aruba, Domacassé, 
Martis, Richardson, Martina, Vasquez, Janga, Adoptie, Pikerie, 
Raphaela, Winklaar, Fransisca, Statie na Aruba, Theodora, 
Cicilia, Emers, Provence i Richard de Palm 
Nos diskulpa si por a lubidá famia i konosi den nos tristesa. 


Ta invitá pa asisti na akto di despedida, djaluna 12 
yüni di 1’or pa 3’or na Consuelo Memorial sigi pa un 
respons despues pa santanta Atventista. 
Deseo di Egidia pa NO asisti na koló pretu. No manda 
flor ni krans pero hasi un gesto na Iglesia Atventista. 


Fro & Curly Beauty Bar a habri 


alisá den kabei afro natu- 
ral, resientemente a habri 
su porta na Kaya General 


Manuel Piar 10. 
Fro and Curly Beauty 
Bar ta e distribuidó ofisial 
rekonosé akí na Boneiru 
di e markanan Afro Love 
i Curly love. E kliente 
por kumpra akinan tur e 
produktonan di Afro Love 
i Curly Love, pero tambe 
diferente tipo di asesorio 
spesial pa por usa i kuida e 
kabei natural. 
Fro & Curly Beauty Bar 
ta duna tambe e servisio pa 
drecha kabei afro, spesial- 
mente e kabei ‘curly’ tipo 
3 i 4. Pa mas informashon 
pasa i wak kiko tur tin pa 
ofresé e pueblo di Bonaire. 
Fro & Curly Beauty Bar ta 
habrí di djamars pa djasa- 
bra, di 10’or di mainta pa 
6’or di atardi. 
Via intagram i Face- 
book, 
@afrolovebonaire, 
telefòn 786-4880. 

Ayera tabata un dia ku 
no tabatin koriente rònt 
Kòrsou, un ‘black out' 
total. Ami no a sinti e 
efektonan di esaki pa e 
motibu ku mi tabata na 
trabou i aki tin un ge- 
nerator.Ta te ku ora mi a 
yega kas mi a sinti falta 
di koriente. Na e mo- 
mentu ei mi a proponé 
e idea na mi mama pa 
nos bai keda den hotèl 
pa un anochi. No tabata 
sigur ki ora e koriente lo 
bini bèk. No ta promé 
biaha ku koriente a bai. 
Pero mi mama no taba- 
ta gusta e idea masha. 
*** 
Nos a sinta warda te 
banda 8'or, pero nada 
di koriente. A bin ku e 
idea pa drumi den outo 
ku èrko sendé ya asina 
nos por ta mas konfor- 
tabel. E dianan aki 
anochi ta kalor, pues e 
èrko ta yuda bon. Nos 
a baha tur e stul nan 
patras i a bira manera 
un kama. A pone kusin- 
chi i deken pa nos a 
drumi. Mi no por gaña, 
mi a drumi hopi dushi. 
Mi no a pensa ku lo ta 
asina. Mesora mi a bisa 
mi mama ku nos mes- 
ter bai kampa ku outo, 
paso tin sufisiente es- 
pasio i ta konfortabel. 
*** 
Despues di masomé- 
nos 1 ora den outo ko- 
riente a bini bèk. Nos a 
kue tur kos i bai drumi 
den kas bèk. Ni siki- 
era mei ora despues, 
atrobe e koriente a kai 
afó. Ata nos bék den 
outo. E momentu ei si 
nos tur dos a bai un 
soño hopi profundo i 
a lanta basta despues 
ku koriente a bini bèk. 
Tabata masoménos 1' 
or. Ya kaba nos sa nos 
plan pa siguiente biaha 
ku koriente bai. 
*** 


KRALENDIJK- 
Un 
kantidat grandi di kliente 
di Royal Bank Caribbean 
(RBC) ta furioso pa mo- 
tibu di un situashon ku a 
surgi último konserní nan 
kuenta di banko. E banko 
a blòkia diferente kuenta 
di negoshi sin aviso previo. 
Esaki a okashoná bastante 
inkumbiniensia 
serka 
e 


klientenan konserní. Infor- 
mashon a subi riba mesa di 
nos redakshon, kritikando 
fuertemente e proseder di 
e banko. “Por lo ménos 
por a avisá ku lo blòkia e 
kuenta, mi a kaba di pasa 
bèrgwensa ora mi no por a 
swaip”, un kliente ta bisa 
desapuntá. 
RBC ta den e proseso 


pa revisá i aktualisá e fail- 
nan ku tur dokumentashon 
rekerí, esaki pa kumpli ku 
lei i riba òrdu di Banko Sen- 
tral. Ta konosí ku bankonan 
ta obligá na hasi sierto pa- 
sonan pa kumpli ku e Lei 
Kontra Labamentu di Pla- 
ka. Pues e banko a manda 
pidi informashonnan adi- 
shonal na e klientenan pa 
por kompletá i aktualisá e 
informashon di e kuenta di 
negoshi. Basta kliente no 
a reakshoná pa motibu ku 
nan no a risibí e karta òf e 
imeil, pues nan no tabata 
na altura di e proseso aki. 
Konsekuentemente banko a 
blòkia e kuentanan ku no ta 
aktualisá, obligando asina 
e kliente na tuma kontakto 
ku nan. E proseder aki a kai 
den basta mal tera serka e 
klientenan ya ku nan no 
por a swaip, lanta sèn na 
bankomátiko òf hasi tran- 
sakshon onlain. “Mi tin 


trahadónan ku mi mester 
paga awe. Kon mi ta hasi 
awor?”, un kliente ta bisa. 
Klientenan ta kompro- 
ndé ku banko mester ak- 
tualisá e informashon den 
nan failnan. Loke ta kues- 
tionabel ta e echo ku no a 
manda un rekordatorio pa e 
kliente pa ku esaki. Ademas 
semper banko por manda 
un komunikado di prensa 
tokante esaki, ya asina tur 
hende tin e informashon 
korekto. “Tabatin un mo- 
mentu ku mi a kere ku nan 
ta bai drecha nan servisio. 
Pero awor kos a bira pió. 
Ora mi yama banko mi ta 
haña un trahadó na Trinidat 
i Tobago. Ta kiko esaki ta? 
Mester siña un banko kon 
trata su klientenan?” 
BONERIANO a trata 
na drenta den kontakto ku 
RBC pero sin éksito. 


KRALENDIJK-- Ku 
yegada di inteligensia ar- 
tifisial 
generativo 
(AI) 
merkado laboral lo ekspe- 
rensiá 
un 
revolushon 
grandi. Pa sektornan ku 
falta di personal, manera 
salubridat òf ICT, inteli- 
gensia artifisial por ofresé 
un solushon, asina eksper- 
tonan riba e tereno ta spe- 
kulá. Ta premirá tambe ku 
inteligensia artifisial por 
generá mas trabou i asina 
krea un otro problema di 
falta di personal. 
Na ofisina di dòkter 
Matenpark na Apeldoorn, 
e telefòn ta zona ménos 
frekuente ku den pasado. 
Motibu ta ku e asistente di 
dòkter tambe tin un asis- 
tente; un `chatbot`. E ta ak- 
sesibel 24 ora pa pashènt- 
nan di dòkter. E chatbot ta 
puntra e pashènt tokante 
su kehonan ku ta aparesé 
detayá den e sistema. Di e 
manera aki ta spar e asis- 


Komo asistènt di dòkter 
Inteligensia artifisial den merkado laboral 


tente hopi tempu. 
Dòkter di kas Peter 
Dekkers a desaroyá e 
`chatbot` papia ku dòkter. 
"E oranan di ofisina ta bou 
di preshon pa motibu di e 
poblashon ku ta birando 
bieu na Hulanda. Ainda 
tin un demanda grandi di 
atenshon di dòkter. P'esei 
nos mester hasi e mihó uso 
di e kapasidat eksistente. 
Pregunta simpel, nos por 
manehá fásilmente. Nos lo 
ke por planifiká mas tempu 
pa kasonan kompliká." 
Dekkers ta kere ku in- 
teligensia 
artifisial 
por 
aliviá un tiki e défisit gran- 
di den sektor di kuido. "E 
no ta e úniko solushon, 
pero pa atministrashon e ta 
un bon sosten." 


Emoshon i agitashon 
E ekspektativanan di 
inteligensia artifisial pa e 
merkado laboral ta hopi 
haltu. 
Ekspertonan 
di 


`OpenAI`, desaroyadó di 
ChatGPT, ta kere ku un 
gran parti di tareanan den 
diferente sektor, inteligen- 
sia artifisial por asumí e- 
sakinan. Por pensa riba por 
ehèmpel, matemátikonan, 
asesornan fiskal, analista- 
nan finansiero, eskritornan 
i diseñadónan di pagina 
web. 
Profesor Maarten Goos 
di Universidat di Utrecht ta 
investigando influensia di 
teknologia riba e merkado 
laboral. E ta kere ku inteli- 
gensia artifisial por yuda 
resolvé e skarsedat di per- 
sonal den tur sektor. Pero 
lo tuma tempu pa kustum- 
brá ku e idea . 
"Por ta un kambio im- 
portante den e merkado 
laboral, pasobra nos rela- 
shon laboral tambe ta kam- 
bia. Diripiente tin un asis- 
tente virtual profeshonal 
banda di un ser humano. 
Esaki ta algu nobo, p'esei 


mester siña kon pa atendé 
kuné promé yega asina 
leu." 
Entre e programador- 
nan, un sektor unda tin es- 
kases di personal, yegada 
di ChatGPT a kousa entu- 
siasmo i inkietut. 
ChatGPT a resultá di ta 
kapas pa skirbi e kódigo 
pa e wega `Flappy Bird` e 
mes. Apesar ku esaki a so- 
sodé despues di hopi reto. 
Tin hende ta premirá ku 
pronto e programadónan 
aki lo no ta nesesario mas. 
E kompania di software 
Codeless na Dordrecht nan 
no tin miedu di e desaroyo 
aki. Resientemente nan a 
kuminsá traha program- 
anan avansá di inteligen- 
sia artifisial ku Microsoft 
pronto lo ofresé na tur su 
klientenan. 
E programadó ta duna 
un komando i ta uza inteli- 
gensia artifisial pa skirbi e 
kódigo. 

Timmerwinkel Jorge N.V. 


ta buska 
- 2 timmerman - 1 schilder 


-mester ta profesional i ku eksperensia 


Mas inf. tel. nr. +5999 565 0302 


mail:timmerwinkeljorge@hotmail.com 


K R A L E N D I J K / 
ROTTERDAM – Ban- 
doná bo propio siudat un 
ratu i laga bo keda mal 
kriá totalmente di loke un 
otro tin pa ofresé. Trep 
den siudat ta hopi atrak- 
tivo pa vakashonistanan. 


Pa biaheronan konsiente 
Rotterdam mihó siudat na mundu 


Pero unda bo ta skohe sí 
tin asina tantu eskoho. 
E mashin di biahe, 
KAYAK, a kompilá un 
lista huntu ku e mihó siu- 
datnan na mundu pa bia- 
heronan konsiente. I kiko 
a resultá, tantu number 


unu komo number dos, bo 
ta haña na Hulanda. 
Eksperensia kulinario 
pa hopi tambe ta impor- 
tante durante biahamen- 
tu. P’esei CNN Travel a 
kompilá un lista huntu ku 
e destinashonnan ku bo 


mester bishitá sí realmente 
bo ke hasi un biahe pa 
kome. Den e tòp 10 akí tin 
tantu destinashonnan leu i 
ménos leu. 


Fakansi duradero 
Pa ta bon informá pa 
plania un biahe duradero, 
e siman akí KAYAK a 
publiká un lista di siudat 
pa biaha responsabel. Den 
e lista ta mira entre otro na 
asuntunan manera posibi- 
lidatnan di transporte di e 
siudatnan i kalidat di aire. 
Usuarionan di e lista di 
siudat por profeshonalisá 
tambe i duna di konosé 
kua faktornan pa nan ta 
mas òf ménos bon. Rot- 
terdam number unu. Hopi 
biá durante trepnan di siu- 
dat, mesora ta pensa na e 
siudat, pero pa e mayoria 
opshon konsiente tòg bo 
mester ta un kaminda. Pa 
esaki Rotterdam ta sobre- 
salí. 
E siudat di Zuid-Hol- 
land te asta a logra un skor 
di 100. Amsterdam tambe 
a sali ku un ganashi bon, 
ku un skor di 94, logrando 
asina e segundo lugá, sigui 
pa Graz na Oustria ku 91. 
E motibu dikon Rot- 


terdam finalmente a sali 
komo mihó, tin di aber 
ku entre otro e sistema di 
maneho avansá di CO-2 
di e aeropuerto. Tambe e 
hopi akomodashonnan ku 
preis kumbiniente, a hun- 
ga un ròl importante. 


Tòp 10 
Hulanda pues a sali bon, 
pero otro paisnan tambe 
no a keda muchu atras i a 
sa di skor dentro di e tòp 
10. Remarkabel sufisiente 
henter e tòp 10 ta desti- 
nashonnan Europeo. 
1. Rotterdam, Hulanda 
2. Amsterdam, Hulan- 
da 
3. Graz, Oustria 
4. Trondheim, Noruega 
5. München, Alemania 
6. Helsinki, Finlandia 
7. Stockholm, Suesia 
8. Zurich, Suisa 
9. Gotenburg, Suesia 
10. Wenen, Oustria 
Pafó di e kontinente 
Europeo, e mashin di 
búskeda ainda tin algun 
notifikashon di honor pa 
otro regionnan na mundu. 
Ta trata aki di e siudatnan 
Vancouver na Canada, To- 
kyo na Hapon, Santiago na 
Chile i Tunis na Tunesia. 


K R A L E N D I J K — 
Pronto un restorant mas lo 
habri su porta riba nos isla. 
Ta trata aki di Biña Bonaire. 
E restorant lo ta ubiká den 
Chogogo Resort. 
Biña lo ofresé platonan 
prepará ku produktonan lo- 


KRALENDIJK 
-- 
Kontinuashon di koali- 
shon desidido pa mehorá 
kalidat di bida pa nos 
habitantenan. Ta masha 
importante pa represen- 
tantenan di pueblo drenta 
Pronto den Chogogo Resort 
Biña Bonaire 


kal. Pa hasi e eksperensia 
total, ta kombiná e plato 
ku un biña ku ta kuadra ku 
esaki. 
No ta konosí ki dia e ta 
habri su portanan ofisial 
mirando ku ainda prepara- 
shonnan ta andando. 


E piedra rechasá a bira 
e piedra prinsipal 


den e barionan pa mira i 
sinti e situashonnan ku e 
siudadanonan ta enfrentá, 
segun Noel Janga di Evi- 
densia Real. 
Hasiendo 
esaki 
den 
un forma personal, segun 


Janga, e impreshon di 
kada situashon tin mas 
signifikado pa e persona 
enkargá. 
Janga: “Ta di apre- 
siá pa mira ku Diputado 
Hennyson Thielman ta 
poniendo e aktitut akí 
den práktika. I mi ta kon- 
fia ku na su debido tempu 
e habitantenan lo mira e 
frutanan tambe di e bishi- 
tanan akí.” 
E tempu ta awor pa 
ménos 
papiamentu 
i 
mas akshon. Huntu ku 
kurason pa e hende, nos 
por logra mehorá nos ka- 
lidat di bida. Nada ta pasa 
sin motibu. Kasualidat no 
ta eksistí. Tur kos tin su 
propósito sí nos tin fe. No 
ta nesesario pa nos por 
komprondé tur kos, pero 
si e mente ta positivo i e 
kurason na lugá, tur kos 
ta posibel, Janga ta skirbi. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 


Djasabra 10 yuni 2023 


12.00 Herensia Korsou: 
Franklin Cesar Victoria 
13.00 Aki Bonaire: 
Pastor Marc ta selebrá 25 Aña 
15.00 Herensia: 
Renate van der Bijl 


16.00 Herensia: 
Dufi Martijn 
17.00 Dokumental: 
Buriku 
19.00 Herensia Korsou: 
Gilbert Felix Basilio 


20.00 Aktualidat: 
Bloom Opening 
21.00 Aki Bonaire: 
Chapi di lucha 2018 
22.00 Herensia: 
Jacky van Bekhoven 
23.00 BAPA: 
Barku Eendracht 


Ta Ken ta Bati? 
“Ata, Mi ta para na porta i ta bati; si un hende 
tende Mi bos i habri porta, lo Mi drenta serka djé, i lo 
sena kuné i é ku Mi.” Revelashon 3:20(BS) 


Abo ta gusta haña bishita? Awendia den e periodo 
ku tur hende ta riba un ansha, e parti di hasi otro bishita 
a bira masha skars. Spesialmente na prinsipio di aña, 
òf kualke otro selebrashon òf kondolensia, hende por 
risibí hopi bishita. Tin ora nos ta haña bishita inesperá 
i nan ta bati, i bo ta pensa: ‘ta ken awor?’ Tin biaha bo 
ta habri i ta kontestá, tin biaha por sosodé ku bo ta laga 
e bati te kansa. 
Asina ta ku e batimentu den e versíkulo akí. Kuan- 
tu biaha Señor a bati na porta di bo kurason? I bo ta 
respond’É: “awor aki nò, mi tin hopi kos pa hasi i no 
tin tempu.” Plasernan di mundu, bon trabou, i mi ta 
satisfecho ku mi bida mi no tin tempu awor ma ora mi 
bira mas grandi. 
Señor ta interesá den bo bida. Kristu ta bati, E ta 
bati na porta di bo kurason. E ke tin komunion ku bo. 
Pero kosnan di mundu ta stroba bo di pone bo konfi- 
ansa den Señor. Kisas bo ta bisa mañan si, pero bo sa, 
ku por sosodé ku mañan no ta yega. Ora bo skucha 
e batimentu e biaha akí habri bo kurason na Señor i 
lag’É drenta, lo bo mira kambionan den bo bida. Bo 
por pone tur bo problemanan Su dilanti. E ta karga nan. 
E ta spera riba bo. Habri e porta i laga E drenta, E lo 
guia bo i satisfasé tur bo nesesidatnan. Lo tin goso den 
shelu ora bo habri e porta pa Señor drenta, pa ta Señor 
di bo bida. Un dia den eternidat lo bo sinta na Su mesa 
huntu ku tur e santunan. 


Hesus ta bati na porta di bo kurason. 
Wèl, dun’É chèns pa E drenta awe i sena ku bo! 
Felicia Baran-Emerenciana 
Produkshon PGM 


Djadumingu 11 yuni 2023 


12.00 Herensia: 
Flambeu-Simadan di Pastor-Vlijt i 
Theodora-Buki Kura Ria Heitkonig 
13.00 Aki Bonaire: 
pintura den kaya 13 nov 2018 
14.00 Herensia: 
Pablo Leon (Doei) Felida 
15.30 Puerto Latino: 
Luis Zárraga 
16.00 Herensia Korsou: 
Franklin Cesar Victoria 
17.00 Aki Bonaire: 
Pastor Marc ta selebrá 25 Aña 
19.00 Herensia: 
Renate van der Bijl 


20.00 Herensia: 
Dufi Martijn 
21.00 Dokumental: 
Buriku 
23.00 Herensia Korsou: 
Gilbert Felix Basilio 


KRALENDIJK – Du- 
rante un kontròl rutinario 
di KMar i Duana, djamars 
a haña un shotgun. Esaki 


Den outo na aeropuerto 
Detenshon pa poseshon di shotgun kargá 


tabata kargá i kla pa usa. 
A detené un hòmber di 64 
aña. 
E hòmber no tabatin 


pèrmit pa karga arma hun- 
tu kuné, pero posiblemente 
di un pèrmit ku a kaduká. 
A detené e hòmber i a ku- 


minsá ku un investigashon. 
Esaki a sosodé durante 
un kontròl ku a tene na 
Aeropuerto Flamingo. E 
kontròl akí tabata dirigí 
riba ampliashon di siguri- 
dat di e aeropuerto. Un di 
e metanan ta pa evitá pa tin 
presensia di arma na aero- 
puerto. 
No ta permisibel pa tin 
arma 
manera 
machete, 
arma di kandela i kuchú, 
riba kaminda públiko i 
pues tampoko na aeropuer- 
to, segun lei di arma BES. 
Bosero di KMar, Robert 
van Kapel, a mustra ku na 
aeropuerto kaminda KMar 
ta ehersé tarea polisial, 


kontròl riba presensia di 
arma ta nesesario. 
“Personal 
presente, 
biahero i bishitantenan, 
mester sinti nan mes seif i 
p’esei nos i nos partnernan 
mester invertí.” 
Mas lat durante e kon- 
tròl, a haña tambe un kanti- 
dat chikitu di hash serka un 
otro persona. A tuma esaki 
den beslag. Na total e ak- 
shon a dura dos ora, a kon- 
trolá 20 vehíkulo i listra 35 
persona. 
Duana i KMar kon- 
huntamente regularmente 
ta tene diferente kontròl di- 
rigí pa hasi Boneiru i aero- 
puerto un tiki mas seif. 


Djasabra 10 yuni 2023 
6 


KRALENDIJK -- Fun- 
dashon Arte i Kultura di 
Boneiru ta e representante 
ofisial di Caribbean Gos- 
pel Song Festival for di 
aña 1997. Boneiru ta keda 
bon representá dia 10 di 


Boneiru bon representá na Caribbean 
Gospel Song Festival 


yüni na World Trade Cen- 
ter na Kòrsou pa e talentoso 
Sharitée Matthew-Rosalia 
komo solista, nòmber artís- 
tiko Chai, ku e kansion 
titulá ‘Because of who you 
are’, miéntras duo Rolando 
‘Tio Roly’ Casimiri i otro 
talento Magindra Clarenda- 
Francisca, ta partisipá ku e 
kansion ‘The prayer’. 
Rolando Casimiri no ta 
un deskonosí ku su parti- 
sipashon komo trio, duo i 
tambe na Caribbean Gospel 
Song Festival. Na vários 
okashon el a logra e título 
máksimo 
komo 
solista, 
tambe komo duo i trio. 
Artistanan ku a yega di 
representá Boneiru i ku a 


sali den premiashon, tabata 
entre otro Raul Piar, Pame- 
la Abdul, Gilberto ‘Beto’ 
Martis, Sigphard Willem, 
Nethanja Bendt i Natasha 
Anthony. Tambe Nethanja 
Bendt ku Julina Felida ta- 
bata ganadornan apsoluto 
na 2013, huntu ku Sharella 
i Giovanni Wanga, ku a sa 


di konkistá e premio di se- 
gundo finalista i tambe ku e 
mihó vestuario. 
Tambe Boneiru a keda 
premiá durante di Caribbe- 
an Gospel Festival pa letra 
original na Papiamentu di 
entre otro outornan di letra 
Sigfried Molina i Mary Tjin 
Asjoe. 
Durante 21 aña konse- 
kutivo, Fundashon Arte di 
Boneiru a organisá su fes- 
tival di duo bordo di Free- 
winds i tabata inskribí su 
ganadornan pa partisipá na 
Caribbean Gospel Festival 
pa kompetí. 
E aña akí Caribbean Gos- 
pel Foundation ta organisá 
e di 38 edishon di Carib- 


bean Gospel Song Festival 
na Kòrsou. Fundashon Arte 
i Kultura ta deseá e repre- 
sentante di Boneiru pa e 
aña aki tur klase di éksito 
ku nan partisipashon, huntu 
ku kantantenan prosedente 
di Kòrsou, Sint Maarten, 
Repúblika 
Dominikana, 
Haiti, Sürnam, Venezuela i 
Jamaica. 


KRALENDIJK—Re- 
sientemente den AKTU- 
ALIDAT tabata di bishita 
boluntarionan di Krus 
Kòrá Boneiru. Ta trata 
aki di Marciano Silberie 
i Roselle Sint Jago. Mar- 
ciano banda di ta bolunta- 
rio, ta mènedjer di desas- 
ter pa Boneiru. 
Silberie ta splika ku 
pa haña boluntario aktu- 
almente ta difísil. “Tin 
hende ta bisa di ke bira 
boluntario, pero den me- 
sun rosea ta puntra kiko 
nos ta paga.” E ta splika 
durante e entrevista ku 
Krus Kòrá ta drei riba un 
supsidio ku nan ta haña di 
Krus Kòrá Hulanda i so- 
brá ta riba donashonnan 
boluntario. Ku esaki e 
organisashon mester drei 
durante aña.”Unabes ku 
un hende bira boluntario 
aktivo, e ta komprometé 
su mes ku e organisashon 
ku e ta boluntario pe. Den 
e kaso aki Krus Kòrá.” 
Mas aleu Silberie ta in- 


Krus Kòrá Boneiru 
`Nos mester di mas boluntario 


diká ku aktualmente tin 
un 42 boluntario di Krus 
Kòrá di kual 22 ta aktivo. 
E kantidat aki ta hopi 
tiki mirando poblashon 
di Boneiru. Den un kaso 
di kalamidat òf desaster 
ta konta 25 persona pa 1 
boluntario. Ku e kantidat 
aktual ta difísil duna asis- 
tensia si algu grandi mes- 
ter pasa. 
Pa loke ta temporada 
di orkan 2023, Krus Kòrá 
ta kla i bon ekipá. “Nos 
ta duna sosten na kolòm 
blanku i oraño. Esaki 
ta nifiká ku nos ta duna 
asistensia na Fundashon 
Mariadal i direktorado 
di komunidat i kuido. Ta 
duna asistensia ora nan 


pidi esaki, pues nos no ta 
hasi nada riba nos mes,” 
Silberie ta indiká. 


Dia habrí 
Den luna di mei Krus 
Kòrá tabatin un dia habrí 
pa públiko. E fundashon 
ta wak bek riba un dia 
eksitoso.”Nos ta kontentu 
ku tur esnan ku a akudí 
i e interes ku nan taba- 
tin,” Roselle ta splika. 
Despues di e dia habri 
vários miembro a indiká 
ku tabatin hopi persona 
interesá pero ku pa un 
òf otro motibu no por a 
yega. “Tabata dia di kon- 
firmashon i nos sa ku ki- 
sas esei a hunga un ròl. 
Parti atardi ora nos tabata 


kasi klousura e dia, tabata 
momentu ku mas tantu 
hende akudí.”Mirando in- 
teres ta planiando un otro 
dia habri den lunanan 
benidero. 
Durante e dia habri por 
a haña un bista kiko tur ta 
e diferente materialnan ku 
e fundashon ta dispone di 
dje. A duna tambe algun 
demostra-shon di promé 
asistensia i por a hasi pre- 
gunta. Krus Kòrá ta dis- 
pone tambe di un `thrift 
shop` unda ta bende paña 
i kosnan di kas na preis 
abou. “Mayoria kos ta 
kosta 2 dòler Tin paña 
pa mucha, hende muhé i 
hòmber. Kosnan manera 
kashi, kama, maxicosi ta 
otro preis pero tòg na un 
preis rasonabel.” Kada 
tantu periodo thrift Shop 
konosé e konsepto di 
`free shopping`. Esaki 
ta enserá ku un i tur por 
pasa i piki loke nan mes- 
ter grátis. Pronto lo aviso 
e próksimo fecha. 


Aruba 
Un grupo di boluntario 
tabata na Aruba pa treinen 
di krísis. Roselle tabata 
un di e boluntarionan ku a 
partisipá na e treinen. 
“Tabata 
mi 
promé 
eksperensia ku un treinen 
asin’aki. Tur dia tabatin 
algu riba programa pa nos 
a hasi,” Roselle ta splika 
E treinen mes a tuma lugá 
den oranan di mardugá 
unda a simulá un tribuna 
ku a kai den otro. Segun 
Roselle ta sigui splika 
tabata un ehersisio basta 
intensivo pero ku final- 
mente a kumpli ku loke 
nan mester a hasi. 
Marciano ta agregá ku 
ta ofresé tipo di treinen 
asin’aki dos te tres bes 
pa aña na boluntarionan. 
Esun último aki tabata nèt 
bon debí ku el a prepará 
esnan ku a bai pa e tem- 
porada di krísis ku por 
presentá den e temporada 
di orkan. 

KRALENDIJK 
– 
Noel Janga ta Evidensia 
Real,ta haña pokopoko 
siudadanonan Boneriano 
ta eksperensiá i realisá 
kon e forma kolonisa- 
dor ta operá. Desishon 
ta plania i tuma pa ku- 
minsá ku un klas nobo 
próksimo aña eskolar, 
pero ningun mayor ta na 
altura di esaki. 
Ta esaki ta e reali- 


KRALENDIJK – Bou 
di e nòmber Ban Pasa Dia 
ku Suny, loke ta pará pa 
un enkuentro eksitante en- 
tre hendenan ku i sin limi- 
tashon intelektual, huntu ku 
algun hende, ta organisá di 
djaluna te djabièrnè un de- 
dikashon di dia pa adulto 
mayó na Kunuku di Súr 
Swinda. 


Ban Pasa Dia ku Suny tin mester di sosten 


E tempu ku ta dediká, ta 
kompletamente riba base 
boluntario. 
Pero 
mester 
tambe di sosten di otro pa 
kumpra un kantidat di kos 
pa e aktividatnan. P’esei 
e organisashon ke pidi un 
kontribushon pa por kon- 
tinuá ku e aktividatnan. 
Un kontribushon por 
yuda hasi posibel pa Ban 


Pasa Dia ku Suny pa stimu- 
lá kontakto entre hendenan 
ku i sin limitashon intele- 
ktual. Tin aktividat diario 
ku un biá pa luna un paseo. 
Ta sirbi tres biá pa dia ku- 
minda. 
E intenshon ta pa tur 
adulto mayó kibra ku sole- 
dat na kas. Aktualmente tin 
tres guia i nan ta hasi peti- 


shon pa kontribushon pa 
por kumpra material di pro- 
moshon, paga transporte, 
kuminda, artíkulonan pa 
aktividat, paga awa i kori- 
ente i sosten. 
Naturalmente kada per- 
sona òf empresa, mes por 
hasi un proposishon. Si ke 
kontribuí ku plaka, natu- 
ralmente esei tambe ta bon 


biní, dor di hasi e transfer- 
ensia riba: 
MCB 
Sunythuiszorg 
41307606. 
Ku e ayudo por laga 
mira kon bunita, simpel i 
importante ta pa hendenan 
ku i sin limitashon intelek- 
tual, por topa ku otro i siña 
konosé otro mihó. 


KRALENDIJK 
– 
Djaweps 7 di yüni a firma 
palabrashonnan atministra- 
tivo ku kua ta regla kuido 
pa hóben na Karibe Hulan- 
des mas mihó. Sekretario di 


Pa hóbennan na Karibe Hulandes 
Mihó kolaborashon kalidat di kuido 


Estado Maarten van Ooijen 
di VWS i Diputado James 
Kroon di Boneiru, Komi- 
sario di Gobièrnu Alida 
Francis di Sint Eustatius i 
Diputado Heyliger di Saba, 


a firmá e palabrashonnan, 
pareu na Sint Eustatius, 
Boneiru i Saba. Ku e pa- 
labrashonnan akí ta klari- 
fiká repartishon di respon- 
sabilidat pa kuido pa hóben, 


ta mehorá e kolaborashon i 
garantisá un mihó kalidat di 
kuido pa hóben. 
Sekretario di Estado van 
Ooijen: “Kada mucha mes- 
ter por krese salú i seif, tur 
kaminda den Reino. Du- 
rante mi promé bishita mi 
a mira i skucha kon duru 
instansianan lokal ta traha 
na esaki. 
Ku e palabrashonnan 
aki mi ke fortifiká e base, 
pa asina e islanan tin mas 
posibilidat pa duna mu- 
cha, hóben i famia e kuido 
i asistensia ku e tin mester.’ 


Repartishon di respon- 
sabilidat 
A inkluí kiko tur e re- 
sponsabilidatnan ta, pa por 
duna un kuido adekuá pa 
hóben. Por ehèmpel e em- 
peño di siñalamentu trem- 
pan di problema, enbolbí i 
fortifiká su medioambiente 
i e famia, i duna kuido ku 
ta tuma lugá “mas na kas 
posibel. Tambe a klarifiká e 
repartishon di responsabili- 
dat entre Entidat Públiko di 
Boneiru, Saba i Sint Eusta- 
tius i Kuido i Hubentut Ka- 
ribe Hulandes, ZJCN. 
Ademas a yega na pa- 
labrashon tokante kolabo- 
rashon entre dunadó di 
kuido pa hóben i e forma 
kon nan por sinkronisá ku 
otro. Na momentu ku mes- 
ter amplia òf redusí kuido 
pa hóben mester pèrkurá 
pa esaki tuma lugá di forma 
mas fásil posibel. 
Esaki ta enserá tambe un 
interkambio seif i efisiente 
di informashon. 


Kompromiso pa kalidat 
Finalmente ku e pa- 
labrashonnan aki, e entidat- 
nan públiko ta komprometé 
nan mes ku sierto normanan 
pa kalidat di kuido. Un di e 
palabrashonnan ta ku den- 
tro di algun siman despues 
di e promé kombersashon 
ta elaborá un plan di asis- 
tensia pa e hóben i su ma- 
yornan i ku esaki mester ta 
di akuerdo ku e hóben i su 
mayornan. Tambe e inten- 
shon ta pa e oferta di kuido 
pa hóben sigui siña di e 
nesesidatnan di e grupo di 
enfoke i sigui adaptá i me- 
horá riba esaki. 
E ambishon ta pa brinda 
Karibe Hulandes un ser- 
visio di kuido pa hóben 
ekivalente ku Europa Hu- 
landes i pa ankra e kalidat 
i aksesibilidat di esaki di 
forma duradero den lei. 
Pa logra esaki lo traha 
e añanan benidero riba un 
sistema di kuido, hubentut 
i sosten sosial Karibense na 
midí. 
Sinembargo,sierto asun- 
tu ta pidi atenshon di inme- 
diato, manera klarifikashon 
di e repartishon di respon- 
sabilidat di kuido pa hóben 
i mehorashon di ehekushon 
di e responsabilidatnan. Pa 
e motibu aki a skohe pa di 
awó tuma un paso interme- 
dio ku e palabrashonnan at- 
ministrativo aki. 
E eksperensianan ku e 
palabrashonnan 
atmini- 
strativo aki tambe lo forma 
parti den e elaborashon fi- 
nal di e sistema. 


Kolonisadónan ta sigui operá 


dat ora un isla ta bou di 
guia kolonial. A entregá 
nos muchanan den man di 
e kolonisadó pa eduká nan 
i kon pa obedesé e siste- 
ma kolonial. I tambe pa ta 
kualifiká pa funshoná boka 
ketu komo sirbidónan di e 
kolonia, Janga ta skirbi. 
Janga: “Un klas kom- 
biná ku kader i MAVO. 
Ya kaba maestronan di 
grupo ocho ta risibiendo 


instrukshon pa stimulá 
e muchanan pa bai e 
direkshon akí. Ta asina 
ku mayornan no ta na 
altura di e movishon na 
Liseo dirigí dor di e re- 
ino kolonisador su repre- 
sentantenan ku ta apuntá 
pa transformá mentalidat 
di nos muchanan. E mo- 
tivashon prinsipal pa ku- 
minsá ku esaki ta e mon- 
tante di sèn disponibel.” 

KRALENDIJK -- Dja- 
sabra 17 di yüni, Sekshon 
di Kultura Arte Literatura 


Djasabra 17 di yüni na Parke Lanlan Clarenda 
‘Chispa di Wan ku Pedu’ 


(SKAL), ta organisá su ak- 
tividat anual yamá ‘Chispa 
di Wan ku Pedu’. 


Meta di e evento ta pa 
duna inisio na e periodo di 
San Juan i San Pedro, a- 


labes for di algun dia promé 
hinka e pueblo den e esfera 
di e dos fiestanan kultural 
kua nan respektivo fecha ta 
dia 24 i 29 di yüni. 
‘Chispa di Wan ku Pedu’ 
e aña akí ta konta ku ani- 
mashon musikal di Foyan 
Boyz i Grupo Niki Mix. 
Mas ku kla tin e tradishonal 
i demostrashon di e tan gus- 
tá bulamentu di kandela. 
Diputado enkargá ku 
kultura, James Kroon, lo 
deklará e periodo di San 
Juan ku San Pedro 2023 
habrí, esaki den forma sim- 
bóliko pegando e promé 
flambeu. Chispa di Wan ku 
Pedu’ ta tuma lugá djasabra 
17 di yüni na Parke Lanlan 
Clarenda, na Nikiboko, en- 
tre 7’or pa 10’or di anochi. 
E aña akí SKAL ta sigui 
ku su inovashon relashoná 
ku selebrashon di Wan ku 
Pedu, dor di entregá un 
fakel di kandela na dos per- 
sona ku ta ligá den e kanto 
i tokadó di San Juan i San 
Pedro den e bario di Niki- 


boko. SKAL ta invitá henter 
pueblo di Boneiru na ‘Chis- 
pa di Wan ku Pedu’, asina 
kalentá pa e selebrashon- 
nan tradishonal mes. 


Selebrashon 
Segun tradishon, den 
diferente bario ta selebrá e 
fiestanan kultural San Juan 
i San Pedro, dianan 24 i 29 
di yüni, inisiando ya for di 
bispu di e respektivo fecha. 
Djabièrnè 23 di yüni tin 
selebrashon di San Juan 
den barionan Rincon, Nort 
Saliña, Antriol i Nikiboko 
ku Tera Kòrá. 
Djárason 28 di yüni den 
mesun barionan, ta tuma 
lugá e selebrashon di San 
Pedu. 
SKAL ta spera ku e aña 
akí atrobe den tur bario e 
selebrashonnan di tantu 
San Juan komo San Pedro 
ta grandioso, demostrando 
asina ku pueblo sa kon pa 
mantené bibu su fiestanan 
kultural i folklóriko. 


KRALENDIJK 
-- 
Meskos ku riba e otro 
islanan i na Hulanda, na 
Boneiru tambe tin vík- 
tima di e afèr di rekargo. 
Durante su bishita di tra- 
bou na Boneiru, Sekreta- 
rio di Estado di Impuesto 
i Duana, Aukje de Vries, a 
kòmbersá ku e mayornan 
akí. 
Pa medio di foutnan di 
Servisio di Impuesto i un 
maneho di froude severo, 
hopi mayor a bira vík- 
tima di e afèr di rekargo. 
Ta trata di alrededor di 
26.000 mayor i alrededor 
di 70.000 mucha, kamin- 
da a hasi fout ku rekargo 
di akohida di mucha. 
E sekretario di estado 
a papia ku algun di e ma- 
yornan aki na Boneiru. 


Na Boneiru tambe tin víktima 
di afèr di rekargo 
Nan ta haña e ayudo simi- 
lar ku víktimanan na Hu- 
landa. 
Segun e sekretario di 
estado, na Boneiru 13 pa 
14 mayor a bira víktima 
di e afèr di rekargo. Aktu- 
almente un tim ku ta duna 
asistensia na e mayornan 
i ta guia nan. 
E afèr di rekargo ta un 
afèr polítiko Hulandes, 
ku a surgi pasobra a akusá 
hendenan 
inhustamente 
di froude ku rekargonan. 
Banda di esei, Gobièrnu 
di Reino tabata hiba un 
maneho severo pa kobra 
e asina yamá rekargonan 
inhustu bèk. 
Konsekuentemente 
hopi víktima a haña nan 
enfrentá ku problemanan 
finansiero grandi. 


KRALENDIJK 
-- 
Durante su bishita na Bo- 
neiru, Sekretario di Es- 
tado Maarten van Ooijen, 
di e ministerio di salub- 
ridat públiko, bienestar i 
deporte, a bishitá dòkter- 
nan di kas. Ta tumando 
bon paso riba tereno di 


Van Ooijen a topa dòkternan di kas 


kuido di dòkter di kas. 
Na 2022 un di e prák- 
tikanan tabata promé na 
Karibe Hulandes pa risibí 
e akreditashon di práktika 
di Nederlandse Huisartsen 
Genootschap (NHG). 
Tambe dòkternan di kas 
di Boneiru, huntu ku Kuido 


i Hubentut Karibe Hulan- 
des, ZJCN, resientemente 
a sera akuerdonan ku otro 
i a fiha esaki den un akue- 
rdo di mas aña pa e peri- 
odo di 2023 te ku 2027. 
Huntu ta traha riba kuido 
di dòkter di kas duradero. 

KRALENDIJK 
-- 
Djaweps anochi tabatin un 
workshop i solamente hen- 
de hòmber por a partisipá 
na e aktividat. Sala yen di 
hòmber, loke tabata poko 
sorpresa pa mira un interes 
asina grandi pa e aktividat. 
Un di e oradónan di e 
anochi a bisa, ku a opta 
pa solamente hende hòm- 
ber, pa evitá ku hòmber- 
nan ta kuminsá tira bista 
riba e muhé, sin atenshon 


Papia no ta kos di hòmber 


pa e anochi di infor- 
mashon. Tambe pa e hòm- 
ber ekspresá su mes den tur 
trankilidat sin interupshon 
di e hende muhé. 
Shandery 
Rosalina, 
sikólogo di Mental Health 
Caribbean i Glenn Helberg, 
sikiatra, a papia tokante 
emoshon di e hende hòm- 
ber. A bisa ku hende hòmber 
no ta tuma responsabilidat i 
hopi ta e gritu, e hòmber no 
tei. P’esei a yega na e idea 


di e workshop. 
A pone riba un papel 
grandi e diferensia entre 
hòmber i muhé i por a kom- 
pará, tuma nota ku no tin 
masha diferensia. Ámbos 
sekso ta igual. Ta notabel 
hende hòmber no ta papia 
di emoshon i sentimentu. E 
ta un tradishon den e área di 
Karibe. 
A papia tambe e anochi 
e partinan ku ta un tabú i ta 
bon pa kibra nan pa e otro 


generashon ta otro for di 
nos, loke nos ta awor. 
Nos tur ta hende ku tin 
doló, rabia tur e kosnan tei. 
Bo mester balansá bo mes. 
Esaki ta un parti di henter e 


kombersashon ku tabatin e 
anochi. 
E idea tabata pa dos ora, 
pero e tópiko tabata asina 
interesante kasi a yega na 
tres ora di enkuentro. 


KRALENDIJK 
– 
E kantika konosí ‘In 
Nije Dei’ di e banda di 
Friesland, De Kast, a keda 
tradusí na Papiamentu. Ta 
bai usa e kantika durante 
un presentashon debí na 
Keti 
Koti 
-konmemo- 
rashon di sklabitut-, asina 
RT: Boulevard, ta infor- 
má. 
Desde 16 di yüni por 
tende a kantika na pa- 
piamentu durante e pre- 
sentashon nobo ‘Un dia 


Pa presentashon ‘Un dia nobo’ 
Kantika ‘In Nije Dei’ tradusí na Papiamentu 


nobo’, ku por mira na Leeu- 
warden. E presentashon ta 
desaroyá riba konmemo- 
rashon di abolishon di 
sklabitut. 
Durante e presentashon, 
ta bini dilanti kon Leeuwar- 
den a hunga un ròl den pa- 
sado di sklabitut i kon ainda 
esaki ta bisto den e komuni- 
dat di Friesland. 
E presentashon ta tuma 
lugá riba e palasio di van 
Marijke Meu na Leeuwar- 
den, kaminda e promé ka- 


tibu prosedente di Kòrsou 
realmente tabata traha. 
Banda di esei, ta bini di- 
lanti tambe Plantashi Ke- 
nepa i e revolushon di 
Tula. 
E kantidat ‘In Nije Dei’ 
ta un di e hitnan grandi di 
De Kast. Ya for di 1997 e 
kantika a sali, pero ainda 
regularmente por tend’é 
na radio. 
‘Un dia nobo’ na Fries 
ta nifiká ‘In nije dei’. 

UN INVITASHON DI FUHIKUBO & SKAL 
PRESENTASHON 
DI BUKI 


DJABIERNE 16 YÜNI, 2023 
6:30 - 9:00PM 
SKAL MUSEO BONEIRU 
KAYA J. N. E. CRAANE 34 


Luganan ta limitá! 
Inskribí awor: 
seferina.saragoza@bonairegov.com 


Dresscode: Casual 


KRALENDIJK 
-- 
Diputado Hennyson Thiel- 
man a inisiá ku bishita den 
bario ‘Ban kombersá ku 
Hennyson'. E promé ‘Ban 
kombersá ku Hennyson', 
tabata den bario Nikiboko. 
Djaweps 8 di yüni, 
Diputado Thielman inisiá 


Diputado Thielman den bario 


ku su siklo di bishita den 
bario bou di e título ‘Ban 
kombersá ku Hennyson'. 
A toka honor na Niki- 
boko pa ta e promé bario ku 
e diputado i su tim a bishitá 
pa a skucha i kombersá ku 
habitantenan riba problema 
i tambe desaroyonan den e 


bario. 
Segun 
e 
mandatario, 
stap pa stap ta bai hasi mák- 
simo esfuerso pa traha i 
trese un alivio riba e keho i 
preokupashon di hendenan 
di e bario, entre otro infra- 
struktura. 


Djasabra 10 yuni 2023 
11 


KRALENDIJK -- Orco 
Bank dia dos di yüni a par- 
tisipá na e evento ‘Tourism 
After 5 Happy Hour’, na 
branch di Orco Bank Bo- 
neiru. 
Ehekutivonan ku a tuma 
parti di e evento akí di parti 
di e banko ta Abigail Paula, 


Orco Bank ta partisipá na ‘Tourism 
After 5 Happy Hour’ 


Interim Country Branch 
Manager i Edward Pietersz, 
Managing Director & CEO 
di Orco Bank. 
Orco Bank a kuminsá 
ehersé ku un enfoke riba 
aktividat nan ‘off-shore’ i 
‘investment banking’. Ku 
paso di tempu, e banko 


a transformá su mes den 
un banko komersial ku ta 
ofresé un pakete di servisio 
amplio pa personanan indi- 
vidual i empresanan. 
Ku un presensia mas 
amplio na Kòrsou, Orco 
Bank ta orguyoso di por sir- 
bi komunidat di Boneiru i 


Sint Maarten, brindando un 
pakete di produkto i servi- 
sio bankario amplio, pa sa- 
tisfasé e nesesidat diverso 
di klientenan balioso. 
Abigail Paula a ekspresá 
su gratitut na Miles Mer- 
cera, direktor di TCB i 
BONHATA, pa e invi- 
tashon na Orco Bank pa ta 
parti di e evento ‘Tourism 
After 5 Happy Hour’. Esaki 
ta un oportunidat remarka- 
bel ku ta permití e banko pa 
mustra su mes na e indu- 
stria turístiko i drenta den 
kontakto ku demas partner- 
nan riba e isla. 


E evento akí a sirbi 
komo un plataforma pa ko- 
laborashon, 
eksplorashon 
di oportunidatnan nobo i 
tambe pa establesé konek- 
shon ku partnernan poten- 
sial. 
Orco Bank ta mantené 
su kompromiso ku brin- 
da eksperensia bankario 
eksepshonal, solushonnan 
personalisá i e nivel mas 
haltu di servisio pa su kli- 
entenan. E banko ta balorá 
e relashon na ku el a kon- 
struí i e konfiansa ku su 
klientenan ta depositá den 
e banko. 


KRALENDIJK 
-- 
Tourism Corporation Bo- 
naire, TCB, ta bai organisá 
su di tres ‘Taste of Bonaire’ 
pa aña 2023. E evento ta bai 
tuma lugá djasabra 17 di 
yüni den Parke Wilhelmi- 
na, di 6’or di atardi pa 10’or 
di anochi, den un tremendo 
ambiente ku e tema ‘Ban 
topa’. E ‘Taste of Bonaire’ 
akí ta relashoná tambe ku 
klousura di Siman di Ròm 
Boneiru. 
E programa ta kargá ku 
músika i talento i ta bai tin 
vários stènt ku ta bende ku- 
minda lokal i internasho- 


Djasabra 17 di yüni den Parke Wilhelmina 
Di tres ‘Taste of Bonaire’ pa e aña akí 
nal. E agrupashon musikal 
krioyo Formashon Musikal 
Krioyo, ta bai ta presente 
pa animá e anochi. 
Pa duna e ‘Taste of Bo- 
naire’ un toke mas atrak- 
tivo, den e parti di show tin 
un tremendo presentashon 
di Majorette UNITY i 
tambe DJ MARV. TCB ke 
ekstendé un invitashon na 
pueblo di Boneiru i tambe 
na tur bishitante pa bin pasa 
un ratu ameno djasabra 17 
di yüni na e di tres ;Taste of 
Bonaire’ pa e aña akí, edi- 
shon ‘Ban topa’, den Parke 
Wilhelmina. 

Tin basta grafiti pintá riba e muraya patras di Bestu- 
urskantoor, tambe na un muraya entre e edifisio aki i 
edifisio di Ministerio Públiko. Tin hende ta konsiderá 
esakinan komo arte, miéntras ku otronan nò. Tanten 
ku no usa palabra i imágennan opseno no ta pro- 
blema. 


Basta grafiti riba muraya 


KRALENDIJK 
-- 
Djasabra 24 di yüni School 
of Performing Arts Bonaire 


Presentá pa School of Performing Arts Bonaire 
‘The Stories of Bonaire; It’s in our nature’ 


(SPAB) ta presentá dos 
show ‘The Stories of Bo- 
naire; It’s in our nature’. 


Ku e presentashonnan akí 
ke atraé hóbennan di Bo- 
neiru na un otro manera ku 


e historia di nos isla, via di 
koreografia, muzik, teater i 
grabashon original. Den e 
show kultural akí ta trese e 
historia, medio ambiente i 
bandera di Boneiru dilanti. 
E presentashonnan ta 
spesialmente pa e mucha- 
nan i hóbennan mustra 
lokual nan a siña henter un 
aña i pa nan kustumbrá di 
para riba un esenario i pre- 
sentá dilanti públiko. 
E shownan ta tuma lugá 
na Social Cafe. Parti mainta 
kuminsando mitar di dies, e 
muchanan entre 3 pa 8 aña, 
ta presentá i esun di ano- 
chi 7’or e muchanan mas 
grandi di 8 pa 18 aña ta pre- 
sentá. 
Karchi ta optenibel na 
SPAB mes, durante oranan 


di lès, òf na porta. 
Ku e presentashonnan 
akí, SPAB ke demostrá 
ku tin talentonan bou di 
muchanan 
i 
hóbennan. 
Sí nos dediká tempu na e 
muchanan i hóbennan, por 
yuda nan deskubrí kualkier 
talento ku nan tin. 
SPAB ya tin 14 aña ak- 
tivo i ta konta awor akí ku 
kasi 150 mucha i hóben di 
entre 3 i 18 aña di edat. E 
muchanan i hóbennan ta 
haña lès, training i guia di 
profeshonalnan den e arte 
di baile. 
SPAB ta invitá un i tur 
i sigur tur e mayornan di e 
muchanan i hóbennan, pa 
bin apresiá i duna sosten na 
e aktividat sano akí di nos 
futuronan di mañan. 


Den e último kurso ku FuHiKuBo a organisá tabatin un persona hopi spesial, esta 
Eva, kende ta surdu. Pa a sigui tur splikashon den e kurso el a kontratá Esther de Veer 
pa tradusí e loke tabata bisa den idioma di señal. Un eksperensia úniko. Riba foto por 
mira na man robes Esther i su dilanti Eva na man drechi. 


Eva den kurso di historia-kultura 

Awèl si, Aqualectra a spònser 
e konsierto di mas di 7 ora 
grátis. 


Sangura bènt ta riba gira 
tonchi, djaweps nan tabata 
na Kòrsou. 


fiesta di kosecha 
di Boneiru (14) 


Simadan ta e fiesta di kosecha di Boneiru. Un selebrashon pa me- 
dio di kua hendenan di ántes, ku tabata biba i sobrebibí di loke 
nan kunukunan tabata produsí, tabata gradisí Dios pa e kosecha ku 
nan a haña. Na Kòrsou e fiesta aki ta konosí bou di e nòmber seú. 
Aruba no tabata konosé un selebrashon di e forma aki, anke tin un 
boneriano ku a bai biba na Aruba siglo pasá a hiba e selebrashon 
aki den e bario Brasil. Den un seri riba tur djasabra BONERIANO ta 
dediká atenshon na ‘simadan’. Awe ta e último entrega. 


Instrumènt 
E kachu òf karkó no por 
a hasi falta den simadan. 
Otro instrumèntnan origi- 
nal den e músika di si- 
madan tabata un kuarta, 
dos kitara, un tobo òf 
barí. Bamba tambe ta 
konosí den muzik di si- 
madan. 
Den pasado e mihó kan- 
tadónan di simadan ta- 
bata hende muhé. Algun 


nòmber tabata Shon Ban 
Mercera i Shon Olita 
Inias na Rincon, Panchi- 
ta Alberto di Nort di Sali- 
ña, Reneta Saragoza di 
Antriol Pariba i Ana Ma- 
ria Rafaela di Nikiboko. 
Naturalmente 
tabatin 
hopi, tambe hende hòm- 
ber. Na Rincon Felipe 
Sint Jago, Wan Mercera, 
Nemensio 
Winklaar, 
Doko Sint Jago i hopi 


mas. 
Na kas e simadan tabata 
sigui. Bebida i ko’i kome 
tabata pòrnada. No ta- 
batin hasiment’i negoshi 
manera 
awendia. Tur 
hende tabata wapa den 
tera i gosa di e simadan. 
Fiesta tabata sigui te lat 
anochi. I na momentu ku 
simadan kaba e doño di 
kas tabata instruí e to- 
kadónan pa toka e kan- 
tika: “Bon nochi, te ma- 
ñan”. 
E stòf òf sushi fini aki 
nan ta yama bagas. E 
pipitanan di maishi asina 
tabata keda limpi. Tin 
un dicho ku ta bisa: “No 
para parti pabou pa ba- 


gas no kohe bo”. E stòf 
fini di maishi ta pone bo 
kurpa grawatá. 
Un parti di e maishi taba- 


ta bai den bòter òf labi- 
zjan pa sirbi komo simia 
e siguiente aña. 


Felipe Sint Jago. 


Suplamentu di kachu. 


Suplamentu di karkó. 
Bamba tambe ta den si- 
madan. 

Awe nos ta selebrá fiesta 
di Santísima Trinidad: e fiesta 
di Dios Tata, Yu i Spiritu San- 
tu. O sea, e fiesta di e tres 
karanan di Dios: e formanan 
den kua Dios a bin ta revelá 
su mes na nos. Komo hende, 
nos ta kana buskando Dios i 
nos ta krea un imáhen kla o 
konfuso di djE. Kon e kara di 
Dios ta? 
Hende semper tabata ku- 
rioso pa sa kon e kara di Dios 
ta. Ora nos tabata mucha nos 
a siña ku tabatin un Dios, pero 
nos no tabata por sak’afó kon 
E tabata. Nos tabata sa ku E 
tabata un hende masha po- 
deroso, masha grandi, un 
hende ku a traha shelu i tera, 
un hende misterioso kende bo 
mester a teme, obedesé i resa 
n’e. Pero nos idea di djE taba- 
ta mashá konfuso. Awor 
komo adulto, tambe nos por 
puntra nos mes: ken Dios ta 
pa nos? Kon E ta? Kon nos 
ta mir’é? Tin vários kontesta 
ku e hende di awe ta duna. 
E promé kontesta ta esaki: 
“Mi no ta mir’é “. Mi ta trata 
di deskubrí Dios, pero mi no 
ta hañ’é. E no tin un posishon 
públiko, E no ta dòkter, E no 
ta abogado, E no ta militar. E 


no ta papia na televishon, ni 
ta traha den sine, ni ta strea 
di deporte. Mi no ta hañ’é 
den supermerkado, ni ta 
topa kuné riba kaya. E no a 
bishitá mi na mi kas ni a yama 
mi na telefòn; mi no a dun’é 
man. Hopi a stòp di kere den 
Dios pasobra nan no ta 
mir’é. 
Tin un di dos kontesta i e 
ta esaki: “Dios ta un dios di 
emergensia”. Ora outo dal 
un ruman di mi o si nan 
atrak’é riba kaya, mi ta kore 
bai sala di emergensia di un 
hospital: algu asina ta pasa 
ku Dios. ‘Mi ta akudí na dje 
manera mi ta bai botika na 
skina ora doló di kabes ta 
matami, o manera ora mi ta 
pidi un amigu pa e saka mi 
di un pèrta pasobra e sèn ku 
mi tin no ta alkansá mi pa 
paga hür. Mi ta akudí na 
Dios únikamente ora mi tin 
un problema masha serio, 
manera ora dòkter bisami 
ku mi mama ta hopi malu. E 
ora ei mi ta akudí na Dios, 
pasobra E ta un Dios di 
emergensia. Pa hopi, ta es- 
aki ta e kara di Dios. 
Tin un di tres kontesta di 
e hende di awe i e ta: “Dios 


Santísima Trinidat 


Promé Lektura 
: Eksodo 34, 4b-6. 8-9 
Salmo 
: Daniel 3, 52-56 
Di dos Lektura 
: 1 Korintio 13, 11-13 
Evangelio 
: Huan 3, 16-18 


ta un mago”. E ta un ser misteri- 
oso ku ta manehá destino i 
hende, manera esun ku ta mane- 
há marioneta ku kabuya invisi- 
bel. No ta mir’é, pero E ta ak- 
tua. E ta un ser superior ku me- 
sun kos por ta den un iglesia, den 
yerba di un hardin botániko; den 
e kartanan di e miradó di desti- 
no o den e salanan spiritista. Ink- 
luso den Iglesia ta parse ku e ta 
komuniká pa medio di ritonan 
mágiko: konfeshon ta limpia 
hende di piká, awa bendita ta 
saka spiritu malu for di kas i 
kurpa, bela sendé ku ta logra mi- 
lager. Hopi ta konsiderá Dios asi- 
na, simplemente manera un 
mago. I mester tin miedu di e 
mago, mester tini’é komo amigu 
pa hasi uso di dje si ta nesesa- 
rio. 
Esakinan ta e karanan di Dios 
pa hopi hòmber i muhé di awe: 
o E ta un Dios deskonosí, o E ta 
un Dios pa emergensia, o E ta 
un Dios mago. Pero esaki no ta 
e kara di Dios. Esaki no ta e Dios 
di kristiannan, ni e Dios Salba- 
dor ku evangelio ta ofresé nos. 
Dios a presentá e karanan dis- 
tinto aki na nos. Poko poko 
Kristu Hesus a bin ta deskubrí 
pa nos e real imáhen di Dios. 


E promé deskubri- 
mentu tabata esun di 
ku Dios ta Tata. Den 
un parabel konmovedor 
ta mustra nos E manera 
tata di e yu pèrdí: esun 
ku, dilanti un yu rebelde, 
ta semper ku brasa 
habrí. Asina Dios ta: E no 
ta un Kreadó friu i in- 
diferente ku a tira nos 
riba mundu i a lubidá riba 
nos. Dios ta ofresé nos 
un imáhen di Tata i úni- 
kamente ta deseá pa nos 
forma un famia kaminda 
tin amor. E ta un Tata ku 
tin interes pa nos felisidat 
i pa nos destino humano. 
Pa e personanan di Tès- 
tamènt Bieu, Dios tabata 
un Dios temible. Ora El 
a presentá na Israel den 
desierto, el a hasié mei 
mei di bos i welek ku a 
spanta e pueblo i e ora ei 
El a dikta su lei. Evange- 
lio ta presentá nos un 
Dios bondadoso ku ta 
kuida su yunan ku ternu- 
ra. 


E di dos deskubrimentu 
ta esun di Hesus. E yama 
Salbador i ta Dios ku nos. E 
no ta mas un Dios leu, sino e 
Dios enkarná. E tabata ke ko- 
mpartí tur nos eksperensianan 
humano i el a bira hende. E 
tabatin un famia pober i masha 
simpel, ku e inkomodidatnan 
di e bida kampesino. Komo 
hóben e tabata karpinté. 
Komo adulto, E tabata sa loke 
tabata lucha i sufri, tin aspiras- 
hon i frakaso, yora dilanti mor- 
to di un amigu, ta pèrsiguí i 
muri.. El a biba den su mes tur 
eksperensia humano. I ta 
p’esei El a sinti su mes serka 
di nos. E ta un Dios ku a pone 
su mes na nos tamaño pa ko- 
mpartí nos destino humano i pa 
asina duna sentido na nos ek- 
sistensia. E hende-Dios aki a 
sali viktorioso di morto i ku su 
viktoria El a lanta nos. Esaki 
ta e di dos kara di Dios: E ta 
un Dios hende. 


E di tres deskubrimentu 
ta e di Dios - Spiritu. Dios 
tabata ke hasi di humanidat un 
famia grandi den kua lo taba- 
tin amor i unidat. E tabata ke 
pa e mesun amor aki ku E 
tabatin pa nos, nos lo 
tabatini’é entre otro.. E amor 
aki ku E tin pa nos ta Spiritu 
Santu. E mesun Spiritu aki ta 
esun ku ta sirkulá den e famia 
kreyente, manera sanger ku ta 
duna bida i unidat. E ta e forsa 


ku ta krea den hopi un ansha 
di hermandat. Ta e forsa ku ta 
pusha hopi hende den e lucha 
pa hustisia. Ta e vínkulo di 
famia ku ta uni nos den mesun 
fe i speransa. Esaki ta e di tres 
kara di Dios: e Spiritu di amor. 
Esaki ta e imáhen di Dios 
manera Evangelio ta 
present’é na nos. Asina El a 
manifestá su mes na nos i asi- 
na ta mas fásil komprondé i 
stim’é. Por mira Dios den im- 
áhen di Tata ta predispone nos 
na konfiansa. Por mira Dios 
komo hende manera nos, ta 
laga nos sintié serka, na nos 
banda. Por mira Dios komo 
un amor ku ta bini di djE pa 
nos ta uni nos komo miem- 
bronan di e famia, ta duna un 
kalor humano na nos religion. 
Ta mas fásil deskubrí i stima 
un Dios asina. Nos no tin ku 
bai demasiado leu pa kontra 
kuné. Ta sufisiente pa nos 
aserka nos rumannan, aserká 
tur nos próhimonan; einan den 
nan alegria o den nan tristesa, 
Dios tei! 
Den misa nos ta reuní den 
famia bou di bista di nos Tata. 
Laga nos konmemorá e sakri- 
fisio i e viktoria di nos ruman, 
Hesus. I nos ta sinti nos mes 
uní pa medio di e mesun Spir- 
itu di amor. Den un solo famia, 
nos por bisa ku sinseridat: 
Tata, mara e misa aki por 
yuda nos deskubrí e berdad- 
ero kara di Dios. 

ARUBA 
HULANDA 


HULANDA/FRANSIA 
– E mucha Hulandes ku a 
resultá heridá djaweps du- 
rante un kaso di hinkamen- 
tu na Annecy, Fransia, no ta 
den peliger mas. E ministe- 
rio di asuntunan eksterior 
ta bisa ku situashon di e 
mucha ta stabil, sin bai mas 
den detaye. Promé Mini- 
ster di Fransia, Borne, a 
bisa anteriormente djabièr- 
nè ku e otro tres muchanan 
heridá tambe ta stabil. 
E mucha Hulandes di 
kasi dos aña, ta den un 
hospital na e siudat suiso 
Genève. Esaki ta keda un 
40 kilometer asina nort di 
Annecy. Ei nan e mucha i 


Mucha Hulandes stabil despues di hinkamentu 


su mayornan a haña bishita 
di e embahador di Hulanda 
na Suisa. Minister Hoekstra 
a bisa riba Twitter ku e ta 
aliviá ku e aktualisashon to- 
kante situashon di e mucha. 
“Nos ta sosten’é mas tantu 
posibel den e tempunan 
difísil,” e ta skirbi e famia. 
Djaweps un hòmber di Si- 
ria a kana drenta e parke di 
hunga i ataká e muchanan 
ku kuchú. E kulpabel no 
solamente a heridá kua- 
ter mucha, pero tambe un 
hòmber ku a trata na ten’é. 
Klaridat tokante e mo- 
tibu no ta konosí. Ta sos- 
pechá e hòmber di intento 
di asesinato. 


UTRECHT – Negoshi- 
nan nobo di tabako no por 
establesé mas den e muni- 


Establesimentu negoshi tabako sigur 
pa un aña no ta posibel 


sipio Utrecht. E desishon di 
e munisipio en todo kaso ta 
konta pa e aña ku ta bini. 


Ku e desishon, Utrecht 
ta kana dilanti riba e me- 
didanan nashonal. Desde 
promé di yüli 2024 den 
henter e pais ta prohibí pa 
supermarket bende tabako. 
Banda di esei, Tweede Ka- 
mer resientemente a aseptá 
un moshon pa duna muni- 
sipionan outorisashon pa 
nenga negoshi di tabako ku 
un adaptashon di e plan di 
destinashon. “Ku un prohi- 
bishon nashonal riba benta 
di tabako den supermarket 
na bista, nos ta premirá ku e 


merkado ta trasladá su mes, 
ku empresarionan ta bai en 
buska di solushonnan pa 
despues di yüli 2024 tòg 
bende tabako,” Wethouder 
di Utrecht, Eelco Eeren- 
berg di salubridat, ta mo- 
tivá e desishon. E ambishon 
di Utrecht ta pa muchanan 
na 2025 krese den un am- 
biente liber di humamentu 
i ku sinku porshento ménos 
di e habitantenan ta huma 
ainda. P’esei Eerenberg ta 
spera riba mas akshon di e 
gabinete pa bini ku stipu- 


lashonnan mas severo riba 
benta di tabako. 
E wethouder ta urgi Se- 
kretario di Estado, Maarten 
van Ooijen, di VWS den 
un karta, pa ehekutá e mo- 
shon aseptá dor di Tweede 
Kamer mas lihé posibel. E 
karta tabata ko-firmá tambe 
Wethouder di Rotterdam i 
Amsterdam. E dos siudat- 
nan akí ainda no tin plan- 
nan konkreto meskos ku e 
medidanan ku Utrecht mes 
a tuma ta nenga negoshi di 
tabako. 


ASSEN – Ministerio 
Públiko ta bai den apela- 
shon kontra libertat di un 
anterior enfermero kende 
tabata traha na Wilhelmina 
Ziekenhuis na Assen. Ta 
sospechá e hòmber di 20 
kaso di morto den e hospi- 
tal. Ministerio Públiko ke 
pa prolongá aresto preven- 
tivo di e hòmber ku 60 dia. 
Desde 17 di aprel e hòm- 
ber tabata será, pero Hues a 
disidí siman pasá ku e por 
bai den libertat sperando 


Apelashon kontra enfermero sospechá di morto 


investigashon mas aleu. 
E sospecho, segun Hues, 
na e momentu ei no tabata 
fuerte sufisiente pa man- 
tené e hòmber será mas dia. 
For di deklarashon di tes- 
tigu, a sali na kla ku no tin 
kasonan konkreto ku por 
bisa ku e sospechoso tabata 
enbolbí. 
Ya for di despues di su 
libertat, Ministerio Públiko 
a laga sa ku e ta konsiderá pa 
bai den apelashon. E tempu 
ku ta bini lo bai tuma ainda 


mas deklarashon di posibel 
testigu. E investigashon di 
ekspertonan tampoko ainda 
no ta kla. Ainda no ta kono- 
sí ki dia lo trata e kaso den 
Korte di Apelashon. 

ARUBA 
STATIA/SABA/ST. MAARTEN 


PHILIPSBURG – Ku 
e meta di e ministerio di 
finansa pa promové lès li- 
teratura finansiero riba e 
isla, Minister di Finansa, 
Ardwell Irion, ta partner 
huntu ku Banko Sentral pa 
lansamentu di e workshop 
di e seri ‘Fix Your Risk’, pa 
skolnan básiko. 
Eliangela ‘Elly’ Moes- 
quit i e minister, a inisiá ku 


Workshop seri ‘Fix Your Risk’ 


Oranje School ku mucha- 
nan hopi entusiasmá. 
Meta di e seri di lektura 
ta pa promové resiliensia fi- 
nansiero dentro di e komu- 
nidat, inisiando ku skolnan 
básiko. 
E seri di lektura ta fokùs 
riba e importansia di ku- 
brimentu di seguro adekuá 
i sparmentu di gastu no 
premirá. 


ORANJESTAD (EUX) 
– Direktor interino di asun- 
tunan di aviashon i maríti- 
mo na e ministerio di infra- 
struktura i maneho di awa, 
Brigit Gijsbers, a bishitá 
Statia pa un seri di enkue- 


Bishita direktor asuntunan di 
aviashon i marítimo 


ntro. 
E tópikonan ku el a pa- 
pia riba dje durante e kom- 
bersashonnan ku Komisario 
di Gobièrnu, Alida Francis, 
diputadonan Reuben Merk- 
man i Arlene Spanner i 


Sekretario Insular, Malvern 
Dijkshoorn, tabata entre 
otro desaroyo di haf, servi- 
sio di fèri, mantenshon di 
aeropuerto i aviashon sos- 
tenibel. 

ARUBA 
KÒRSOU 


W I L L E M S TA D - 
-Relashoná ku ladronisia 
di outo ku a tuma lugá dia 
9 mei den e área di Brak- 
keput, polis a realisá dos 
detenshon. 
Kontinuando ku e in- 
vestigashon, djárason 7 
yüni 2023 alrededor e tim 
ku ta investigá ladronisia 
di vehíkulo, a hasi deten- 
shon di dos hòmber. Ta 
trata di J.A.M di 26 aña 
i A.F.B di 21 aña , ámbos 
nasé na Kòrsou. 
Detenshon di e sos- 


W I L L E M S T A D - 
-Djaweps 8 di yüni polis 
mester a bai un kas den 
Monte Carmelo ku tabata 
na kandela. 
Na yegada di e unidat 
polisial, a topa ku un kas 
mitar di blòki mitar di palu 
kompletamente na kande- 
la. Personal di brantwer di 
Rio Canario i Mundo Nobo 
a yega rápido na e sitio, 
pero no por a evitá ku e kas 
a kima kompletu. 


Kas ta kima ku un morto registrá 


Despues di a kombatí e 
kandela tabata posibel pa 
polis i personal di brant- 
wer drenta paden, nan a 
bin topa den un di e kam- 
bernan di e kas, kurpa sin 
bida di un hòmber. For di 
investigashon a sali na kla 
ku e víktima ta un persona 
desabilitá. 
Tres kachó i para tambe 
a muri debí na e kandela. 
Dòkter di polis a konstatá 
morto di e hòmber habi- 


tante. 
E identidat di e víktima 
ta konosí pa polis, pero lo 
divulgá esaki manera ku e 
proseso di rekonosimentu 
dor di famia tuma lugá ofi- 
sial. 
Riba òrdu di fiskal di 
Ministerio Públiko a kon- 
fiská e kurpa sin bida pa 
mas investigashon. Kousa 
di e kandela ta bou di inves- 
tigashon. 


Detenshon relashoná ku 
ladronisia di outo 


pechosonan aki a tuma 
lugá den área di Montaña 
Abou. 
Despues di nan de- 
tenshon a kontinuá ku 
un entrada hudisial na e 
mesun adrès, na unda a 
konfiská dos vehíkulo ku 
ta di importansia pa e in- 
vestigashon. 
A presentá e sos- 
pechosonan dilanti di un 
fiskal ouksiliar ku a or- 
dená nan enkarselamentu 
pendiente di mas investi- 
gashon. 


WILLEMSTAD--Kue- 
rpo Polisial ta hasi un a- 
pelashon na komunidat, 
pa prinsipalmente famia di 
personanan di edat òf ku ta 
desabilitá i ku ta biba nan 
so, pa duna atenshon spe- 
shal na e personanan aki. 
Kuerpo 
polisial 
ta 


Apelashon pa atendé ku famia ku mester di yudansa 


lamentá ku ya tin tres kaso 
separá, kaminda ku habi- 
tantenan di edat òf desabi- 
litá ku ta dependé di otro- 
nan pa move, ta fayesé den 
nan kas durante di kandela. 
E situashon ta unu di 
gran preokupashon i doló 
pa kuerpo i tambe pa otro 


instansianan ku mester 
duna yudansa, ya ku den 
mayoria kaso mester ku- 
minsá kombatí e kandela, 
promé ku por drenta un bi- 
bienda pa kuminsá reskatá 
hende i animalnan. 
Den situashonnan asina, 
kada sekònde ta importante 


pa por logra saka un hende 
na bida for di e situashon di 
peliger ku e ta aden. P’esei 
polis ke hasi un yamada na 
tur famia ku tin hende gran- 
di òf personanan desabilitá 
ku sea ta biba nan so òf ku 
pa sierto parti di dia mester 
keda nan so na kas, pa tuma 


e medidanan nesesario. 
Sea laga un persona 
keda serka nan pa tira bista 
i yuda den kasonan di emer- 
gensia òf hiba nan tempo- 
ralmente na un sitio, unda 
tin otro persona ku por tin 
atenshon pa nan. 


W I L L E M S TA D - - 
Djárason 7 di yüni miem- 
bronan di Parlamento a 
deliberá 
ku 
Kontrolaria 
General relashoná ku nan 
rapòrt “Effectief toezicht 
op de leerplicht”. (supervis- 
hon efektivo riba enseñansa 


Ku kontrolaria general 
Komishon sentral a deliberá riba 
enseñansa obligatorio 


obligatorio). Representan- 
tenan di Kontrolaria Gen- 
eral a duna un presentashon 
di nan rapòrt. 
Despues di e splikashon, 
Miembronan 
di 
Parla- 
mento por a hasi pregunta 
en konekshon ku e tópiko. 


Kontrolaria General a pidi 
espasio pa por formulá 
e kontestanan. Sra. Zita 
Jesus-Leito ku a dirigí e 
Komishon Sentral komo 
Presidente suplente di Par- 
lamento, a skòrs e reunion 
te un próksimo aviso. 


WILLEMSTAD— 
Nelson Farah, mihó ko- 
nosí komo Joe Black a 
bai sosegá. Esaki fami- 
anan a konfirmá mardugá 
di djabièrnè 9 di yüni. 


Joe Black a bai sosegá 


Farah pa un temporada 
largu tabata lucha ku su 
salú. Banda di ofisinanan 
di number Joe Black, e ta- 
bata propietario tambe di 
Radio Mas 99. 

ARUBA 
ARUBA 


ORANJESTAD -- Ta- 
batin hopi expectativa pa 
apertura di frontera cu 
Venezuela. Hopi hende ta- 
bata exigi pa habri esun 
marítimo mas lihe posibel 
pa Aruba por haya produc- 
tonan barata. Sin embargo 
desde cierre di frontera cu- 
atro aña pasa awo, ta hopi 
cos a cambia. 
Henter e situacion re- 
inante na Venezuela unda 
den cierto area tin escasez 
di material y di otro banda 
Venezuela a practicamente 
dolarisa. Por ehempel tin 
diferente punto cu tanto e 
ciudadano y doño di frute- 
rianan a sinti. 
Pa cuminsa e prijs no ta- 
bata asina atractivo, of por 
ehempel e consumidor no 
a sinti esaki mucha. A sinti 
cu tin un discrepancia entre 
e importador y consumi- 
dor, papiando di e prijs. E 


Combersando cu diferente fruteria 
Calidad y prijs di productonan cu a yega no ta mesun calidad cu Colombia 


miedo ta cu por ehempel 
supermercadonan Chines lo 
no trece un cambio signifi- 
cativo den prijsnan. 
Un ciudadano a comenta 
na AWEMainta cu el a caba 
di yega di un biahe for di 
Venezuela y e prijsnan cu el 
a experencia aya bou, cu e 
margen di ganashi pa e co- 
merciante aya, toch ta bon. 
Naturalmente ora di cum- 
pra den volumen grandi, 
e comerciante di Aruba lo 
mester haya su descuento 
tambe. Y aki ta caminda cu 
e lo por afecta e prijs final 
na Aruba toch atractivo. 
Di otro banda, prin- 
cipalmente e fruterianan 
ta sinti cu e productonan 
manda Aruba no ta di pri- 
mera calidad. Nan ta haci 
un comparacion di loke nan 
ta custumbra cu ne of loke 
ta haya for di Colombia y 
Santo Domingo. Esta cu a 


manda producto di calidad 
menor pero na prijs di esun 
di calidad. 
Kisas lo mester mira e 
desaroyo den e proximo 
cargamentonan di fruta y 
berdura cu yega for di Ve- 
nezuela, pa constata si lo 
tin cambio den e calidad y 
prijs, compara cu loke nos 
conoce di antes di Venezu- 
ela y e temporada despues 
di cierre. Un cos no por 
descarta. 
Lo bini un competencia 
fuerte pasobra na e mo- 
mentonan aki e importador 
y comerciantenan chikito 
cu ta trece di Colombia, lo 
purba nan suerte for di e 
mercado di Venezuela. Pero 
esun di Colombia lo no kier 
perde e mercado di Aruba, 
unda cu semanalmente tin 
tres container di fruta y ber- 
dura ta yega. 
E competencia entre e 


proveedornan di Colom- 
biano y Venezolano lo por 
trece un oferta grandi di 
fruta y berdura cu lo satura 
e mercado di importacion. 
Na momento cu tin demasi- 
ado mercancia, e prijsnan lo 
por baha. Lo por sinti esaki 


denter di algun luna. Awor- 
aki no ta cobra impuesto na 
momento cu fruta y berdura 
drenta. 
Entrante prome di juli lo 
por tin cambio den esaki si 
BBO na frontera drenta na 
vigor. 


ORANJESTAD -- Dia- 
huebs 8 di juni a tuma luga 
na Archivo Nacional Aruba 
(ANA) un encuentro cu 
diferente stakeholder riba e 
tema Historia di Sclavitud 
na Aruba. Na e encuentro 
aki, Prome Minister Evelyn 
Wever-Croes a representa 
Minister Xiomara Maduro 


Encuentro ‘Historia di sclavitud na Aruba’ 


y a informa e stakeholders 
di e trabounan cu ta wordo 
haci riba e tema aki. 
Bou di auspicio di Mi- 
nister Maduro, for di aña 
pasa a cuminsa traha riba 
plannan pa conmemora e 
fecha 1 di juli di 150 aña cu 
a aboli sclavitud na Aruba. 
Hulanda na December ul- 


timo a ofrece nan disculpa 
y despues di esey a sigui 
traha hunto cu Hulanda den 
e plannan aki. Hulanda den 
esaki no tawata hopi lihe 
den contestacionnan. 
Apenas 
e 
diahuebs 
mainta aki Gobierno a ricibi 
contestacion di Hulanda na 
unda cu Hulanda ta indica 


cu nan lo pone fondo dis- 
ponibel pa Aruba, Corsou y 
Sint Maarten pa asina cada 
organisacion di e paisnan 
haya mas fondo pa traha 
riba e planificacionnan cu 
ta tumando luga. 
Prome Minister durante 
e encuentro a gradici tur 
stakeholder y e comision cu 
ta tranando hunto cu Gobi- 
erno den esaki. 
“Riba un di juli, nos lo 
para keto riba e fecha aki. 
Pasobra ta hopi importante 
pa tur ciudadano conoce 
nos historia. 


Principalmente pa nos 
sa kico ta e impacto den nos 
bida diario y kico mester 
haci pa evita cu tin sclavitud 
di un of otro forma atrobe. 
Mi ta gradici e comision pa 
e trabou cu nan ta hacien- 
da y mi ta desea nan hopi 
exito cu e planificacionnan 
pa conmemora dia 1 di 
juli na unda Aruba lo para 
keto pa inculca e balornan 
di tolerancia, aceptacion, 
stimacion y di union den 
nos ciudadanonan”, Prome 
Minister Evelyn Wever- 
Croes a expresa. 

ARUBA 
DEPORTE 


KRALENDIJK – “Mi 
ta kere ku MHC i Fede- 
rashon Futbòl Boneriano 
(FFB), 
mester 
kuminsá 
pensa na bini ku progra- 
manan di konsientisashon 
pa tur futbolista aki na Bo- 
neiru, tokante di mal uso di 
alkohòl i droga. Ta tristu pa 
mira i tende kiko alkohòl i 
droga a hasi i ta hasiendo 
ku nos futbolistanan lokal 
ya pa dékadanan kaba.” 
Noel Janga di Evidensia 
Real, ta skirbi 
Janga ta di opinion ku 
nos mester kuminsá kibra 
ku e mentalidat robes den 


Mester konsientisá futbolistanan 
Alkohòl i droga ta ‘killers’ 


nos komunidat deportivo 
relashoná ku alkohòl i dro- 
ga. Sí nos ta deseá berda- 
deramente pa nos resaltá 
eifó komo selekshon den 
kualke deporte, nos mester 
rekonosé ku deporte i alko- 
hòl ku droga ta enemigu. 
Ningun hende òf orga- 
nisashon ku ta defendé òf ta 
promové uso di alkohòl pa 
nos deportistanan, inkon- 
siente kisas no tin ningun 
idea kiko nan ta hasiendo 
ku e futuro deportivo i e 
atletanan akí, segun Janga. 
Janga: 
“No 
importá 
kuantu moderno komple- 


honan deportivo ta bira, 
kuantu sèn ta drai den e or- 
ganisashon FFB, sí nos no 
kuminsá realisá ku futbòl 
tambe tin su disiplinanan 
rekerí pa por garantisá ék- 
sito, tur e invershonnan fi- 
nansiero akí ta pa entretené. 
E mentalidat ku kompeten- 
sia di futbòl na Boneiru ta 
algu rekreashonal, mester 
kambia bira kompetensia 
profeshonal. 
Ku otro palabra, di 
akuerdo ku Janga, ta en- 
bano Gobièrnu di Boneiru 
ta invertí tantu sèn asina 
den futbòl sin ku deporti- 


stanan hóben ta madurá òf 
eduká sufisiente pa apstené 
for di alkohòl, pa asina nan 
por ta mentalmente fuerte i 


viktorioso pa asina hasi nos 
komo pueblo orguyoso o- 
ranan representá nos riba e 
mundu akí. 


KRALENDIJK – E 
wikènt ku a pasa a tuma 
lugá un interkambio eksi- 
tante di waterpolo hubenil 
entre ORCA di Kòrsou i 
Baracuda di Boneiru. E in- 
terkambio deportivo akí ta 
ofresé e timnan hubenil e 
posibilidat pa hunga kontra 
otro i siña di otro. 


Interkambio waterpolo entre 
ORCA i Barracuda 
Bonaire.nu ta amplia. A 
hunga e weganan dor di dos 
tim di ORCA, konsistiendo 
di hungadónan ku a inisiá 
for di e programa di wa- 
terpolo eskolar di 2021 pa 
2022, meskos tambe e tim- 
nan di mucha hòmber bou 
di 14, 16 i 19 aña. Banda 
di esei, un tim mesklá di 


mucha muhé di Baracuda 
i ORCA, a partisipá na e 
interkambio. Baracuda a 
biaha pa Kòrsou ku 37 hun- 
gadó i a hunga kontra tres 
tim di ORCA. Kada tim a 
hunga kuater wega durante 
e wikènt. Den e gruponan 
di edat bou di 14 i 19 aña, 
Baracuda a sa di gana tres 


di e kuater weganan. Den e 
grupo di edat bou di 16 aña 
di Baracuda, a gana dos biá 
i a finalisá e otro dos wega- 
nan na un empate ku skor di 
8-8. 
E 
ekipo 
hubenil 
di 
ORCA ta pará awor dilanti 
un periodo di treinen inten- 
sivo. E siman akí e treiner 


di ORCA, Vernon Toré, di 
nobo ta haña asistensia di 
dos treiner di waterpolo, 
kende anteriormente a hun- 
ga pa e ekipo di waterpolo 
Hulandes. Huntu nan lo 
pasa riba abilidatnan ták- 
tiko i tékniko pa asina de- 
saroyá e hungadónan mas 
aleu. 

Ilse Felida i su kompania a hasi un bunita obra dilanti Kompleho Deportivo Jorge 
Nicolaas, na Kaya Amsterdam. Ainda falta algun toke pa finalisá e proyekto. Mira 
kiko kompania di yu di tera ta hasi aki. Pabien Ichi, forsa pa sigui ku éksito. Kos bon, 
ta kos di broma kuné. (Teksto/Foto: Chon Theodora) 
Bunita obra di Ilse Felida 


Bo tabata sa? 


ku un vruminga por 
hisa peso 50 bia 
mas ku su propio 
peso 


